লস্কর সুপ্রিমো হাফিজ সঈদের নিরাপত্তা বাড়াল পাকিস্তান

ওয়েব ডেস্ক: ২৬\১১ মুম্বই হামলার মাস্টারমাইন্ড লস্কর-ই-তইবার (Lashkar-E-Taiba) প্রধান হাফিজ সঈদের (Hafiz Saeed) নিরাপত্তা (Security) বাড়াল পাকিস্তান (Pakistan)। সঈদের ঘনিষ্ঠ সহযোগী আবু কাতালের খুনের পর এই সিদ্ধান্ত। আপাতত পাকিস্তানের জেলে বন্দি সঈদ। পাকিস্তানের গোয়েন্দা সংস্থা আইএসআই তার নিরাপত্তা বাড়িয়েছে। গোয়েন্দা সূত্রে এই খবর পাওয়া গিয়েছে। এর আগে হাফিজ সইদের একাধিক সহযোগী পাকিস্তানে খুন হয়েছে। সঈদও অল্পের জন্য রক্ষা পেয়েছেয। তাই হাফিজ সঈদ ও তার ছেলে তলহা সঈদের নিরাপত্তা বেষ্টনী আরও কড়া করা হয়েছে। শনিবার আবু কাতালকে গুলিতে ঝাঁঝরা করা হয়। আবু কাতাল জম্মু ও কাশ্মীরে একাধিক হামলার চক্রী।

২০২১ সালে আত্মঘাতী হামলা থেকে অল্পের জন্য রক্ষা পায় সঈদ। ২০২৩ সালে শীর্ষ দুই লস্কর কম্যান্ডো হাঁজলা আদনান ও রিয়াজ আহমেদ খুন হয়। তারা হাফিজ সইদের খুব বিশ্বস্ত ছিল। ২০২৪ সালের ডিসেম্বরে মুম্বই হামলার অনম্যতম প্রধান চক্রী আব্দুর রহমান মাক্কির মৃত্যু হয়। হামলার ভয়ে সঈদ তার শেষ কৃত্যে যোগ দেয়নি। এদিকে খবর মিলেছে, পাকিস্তান অধিকৃত কাশ্মীর থেকে বেশ কিছু জঙ্গি নেতাকে নিরাপদ স্থানে সরিয়ে নিয়ে গিয়েছে পাকিস্তান।